paragraph_text: "Everybody" je pjesma američke pjevačice Madonne s debitantskog albuma Madonna. Pjesma je 6. listopada 1982. izdana pod diskografskom kućom Sire Records kao debitanski singl. Demosnimku je Madonna snimila s Steve Brayom. Zatim je angažirala DJ-a Marka Kaminsa koji je puštao pjesmu u noćnim klubovima. On je bio oduševljen pjesmom, te ju je odveo u Sire Records s kojima je potpisala ugovor za dvije pjesme. Međutim, nakon završetka snimanja dvije pjesme, producent iz diskografske kuće Michael Rosenblatt nije bio impresioniran drugom pjesmom, pa je samo "Everybody" doživjela izdanje.